Πού πάτε ρε, ΠΟΥ ΠΑΤΕ ΡΕ, είσαστε με τα καλά σας, εδώ ο Αλέφαντος σου μιλάει, ποιος σου μιλάει, θάνατος έξω καταστροφή, ποφέρει ο κόσμος, ποφέρει, ε βέβαια, Ε ΒΕΒΑΙΑ, τι να λέμε τώρα, παραμύθια; Αυτά είναι εγκλήματα που κάνετε, είσαι εγκληματίας εσύ κύριε που βγαίνεις να πας στο πάρκο να πας στη λαϊκή περπάτημα στα Λιόσα, εγκληματίας. Βαδισταί είσαστε όλοι εσείς, τι νομίζετε ότι είσαστε; Σαν τον Τσάρτα, του εκλεβανε τη μπάλα και έκανε σπριντ με βάδην να τους επρολάβει, πάει φύγανε, γεια σας, σχόλασες, ΣΧΟΛΑΣΕΣ.

Κολλάτε το ένα, κολλάτε το άλλο πάτε σπίτι, κολλάτε τη γυναίκα σας, αυτή κολλάει την άλλη, γεμίζει ο κόσμος αρρώστιες και συφορές. Μέσα ρε, ΜΕΣΑ ΡΕ ΓΡΗΓΟΡΑ ΡΕ, κίνδυνος μεγάλος, μέσα.

Ε, βέβαια. Ε, ΒΕΒΑΙΑ.

Και βαριόσαστε στο σπίτι, γκρινιάζετε, δεν αντέχετε… Γυμναστική ρε. ΓΥΜΝΑΣΤΙΚΗ. Έχετε τα άντερα; Λέγε ρε, τα έχετε; Να πέφτετε στο σπίτι μέσα κάτω, πουσάπς, θωρακικούς, εδώ, ασκήσεις με ποικιλία, φανταστικές, ασύλληπτες, όρθιοι, πάνω, σπριντ, Τρίτη Πέμπτη φυσική κατάσταση, Παρασκευή ταχτική, Σαββάτο ρεπό να ξεκουραστείτε να φάτε να πιείτε να κάνετε, Κυριακή παίζουμε. Έτσι είναι. Να πάρετε και τέσσερις πασσάλους όπως έκανε τότες ο Μπαρισβήλερ στο Αμβούργο που είχα πάει να τον εδώ, και ο Μπόμπεκ μετά εδώ Παναθηναϊκό, Ολυμπιακό, Προοδευτική, Λάρισα, προπονηταί μεγάλοι αυτοί, τεράστιοι άστο, ΑΣΤΟ, τέσσερις πασσάλους να τους εβάλετε στο σαλόνι να κάνετε τερματάκια, να παίζετε κορόδο να τρέχετε μέσα στους καναπέδες, σίφουνες, ξανά απ’ την αρχή, κούρσες τρομερές σαλόνι κουζίνα ξανά πίσω, καμπινέ.

Λοιπόν.

Εδώ κόλλησε ο Τομ Χανκς ρε ο γίγαντας, ο φοβερός, ο ασύλληπτος, εσύ θα γλιτώσεις; ΕΣΥ ΘΑ ΓΛΙΤΩΣΕΙΣ; Έχει παίξει ναυαγό, φόρεστ γκαμπ, τον άλλονε τον Απόλλωνα με τους διαστημάνθρωπους, τον Ράιαν τον φαντάρο να τον σώσει εκεί έτρεχε στις λάσπες μέσα, βόμπες, καπνογόνα, ποφεύγει τη μία, ποφεύγει την άλλη, ΧΑΜΟΣ. Και θα γλιτώσεις εσύ μωρέ, άστο έφυγες, τράβα Πεντέλη για σκάψιμο, βγάζουμε το μάρμαρο σήμερα.

Δεν βλέπεις τι γίνεται, μάχη δίνουνε, χαλάνε τον κόσμο.

Έπειτα έχε υπόψη σου, αυτοί οι σελέμπριτις οι ίσταγκραμ πώς τους λένε, παραμύθια κολλήσανε κορονιό, ΠΑΡΑΜΥΘΙΑ, εδώ ο Αλέφαντος τι σου λέει να τον ακούς… Ε, βέβαια. Μόλις είδαν έτσι αυτό, θα μας δείξουν στα κανάλια θα μας κάνουν, αρχινίσανε τα κόλλησα και κόλλησα να βγούνε να κλαφτούνε, στραβόνανε και τη μούρη να τους λυπηθεί ο κόσμος, να μην τους επάρει με τις ντομάτες. Τι κόλλησες ρε Ταριμανίδη; ΤΙ ΚΟΛΛΗΣΕΣ; Έτσι είναι ο κορονιός; Ο κορονιός είναι, θα σου πει ο Αλέφαντος τι είναι, ο κορονιός πρώτο, είναι βήχας πολύς δεν μπορείς να ανασάνεις, πνίγεσαι, δεύτερο πυρετός, βράζεις ολόκληρος, ζεματάς, τρίτο είναι κεφάλι τρομερό δυνατό, τέταρτο έχεις συπτώματα, τέτοια, πώς τα λένε. Λοιπόν.

Έτσι είναι ρε Ταριμανίδη. Έτσι είναι. Κολλάς τον ιό και βγαίνεις εδώ και εκεί και κάνεις τον ιφλουέσερ και τέτοια. Κάτσε μέσα τώρα βράσε καμιά σούπα, μάδησε και καμιά κότα φάτη να σε πιάσει και άσε τις φωτογραφίες και τα τέτοια, θα πουλήσεις φρουτοζελέδες σε κανά μήνα πάλι, έχουμε καραντίνα τώρα. Ξέρεις ποιος είναι ιφλουέσερ; Ξέρεις; Εγώ είμαι. Ε, βέβαια, σου κάνω γω γκιβ αγουέη να χαλάσει ο κόσμος, κατό κατομμύρια θα πουλήσεις, θα πέσει το σύστημα, τα τσιμέντα όλα, ΧΑΜΟΣ.

Και βγαίνει κι ο Ραπτόπουλος και τι φοβόσαστε, μια γρίπη είναι μωρέ, τι λες ρε, ΤΙ ΛΕΣ ΡΕ ΡΑΠΤΟΠΟΥΛΕ ΕΙΣΑΙ ΚΑΙ ΦΙΛΟΣ ΜΟΥ, τα λέμε κάθε μέρα εκεί στην εκπομπή να μας βλέπετε τρομεροί, φοβεροί, με τον γιο του Καρατζαφέρη, αυτόνε με το μουσάκι του Σκότι Πίπεν και του Μπατιστούντα του Αργεντίνου του σέντερ φορ του στόπερ, κατό χρόνια πίσω, ΚΑΤΟ ΧΡΟΝΙΑ ΠΙΣΩ ΕΧΕΙ ΜΕΙΝΕΙ, ΕΙΣΑΣΤΕ ΜΕ ΤΑ ΚΑΛΑ ΣΑΣ ΜΩΡΕ; Για βούτα λίγο το κεφάλι στο μέλι να δεις, βούτα το ρε Ραπτόπουλε, πευκόμελο ή κουμαριά είναι, τι είναι, που πασαλείφεστε εκεί με τα μέλια και τις μαρμελάδες, δεν ντρεπόσαστε μωρέ, τα βούτυρα, ΔΕΝ ΝΤΡΕΠΟΣΑΣΤΕ ΛΙΓΟ;

Όλοι δηλαδή είναι βλάκες και μόνο εσείς είσαστε οι ξύπνιοι, Γαλλίες, Ισπανίες, Ιταλίες, ομαδάρες όλες τους, παιχταράδες, τι να λέμε, Γερμανίες, η άλλη εκεί στη Λατινική Αμερική, Βραζιλία, Πουρουγουάη, χαμός, όλα κλειστά τα πρωταθλήματα, δεν ξέρεις τι να παίξεις στο στοίχημα, άλλος παίζει σκυλιά, άλλος γατιά, Ινδονησία βόλεϊμπολ, χαμός, ΧΑΜΟΣ.

Ε, βέβαια.

Σας παρακαλάγαμε τότε θυμάμαι με τον συχωρεμένο τον Τάκη τον Τζαλακόπουλο, σας παρακαλάγαμε να ‘ρθείτε να δείτε την Προοδευτική, παίζαμε τελευταίο παιχνίδι με τον Φωστήρα, μια κατηγορία ολόκληρη, άθρωπος δεν πάτησε, ΑΘΡΩΠΟΣ ΔΕΝ ΠΑΤΗΣΕ, 0-4 στο ημιχρόνιο, και τώρα δεν μαζευόσαστε μέσα, όλο βόλτες και περιπάτους, σας αρχίσω στα χαστούκια έναν έναν, ξέρετε που θα φτάσετε; Κατό χαστούκια ο ένας θέλετε, τι να λέμε τώρα.

Λοιπόν.